CELEX: 32011R0178
Language: hr
Date: 2011-02-24 00:00:00
Title: Uredba Komisije (EU) br. 178/2011 od 24. veljače 2011. o 145. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 001
            
            
               HR
            
            
               Službeni list Europske unije
            
            
               268
            
         32011R0178
   
               L 051/10
            
            
               SLUŽBENI LIST EUROPSKE UNIJE
            
            
               24.02.2011.
            
         
      UREDBA KOMISIJE (EU) br. 178/2011
   od 24. veljače 2011.
   o 145. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (1), a posebno njezin članak 7. stavak 1. točka (a) i članak 7.a stavak 1.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 8. veljače 2011. odlučio je dodati dvije fizičke osobe na svoj popis osoba, skupina i subjekata na koje se primjenjuje zamrzavanje financijskih sredstava i gospodarskih izvora.
            
         
               (3)
            
            
               Prilog I. Uredbi (EZ) br. 881/2002 treba stoga na odgovarajući način ažurirati.
            
         
               (4)
            
            
               Kako bi se osigurala učinkovitost mjera iz ove Uredbe, ova Uredba bi trebala stupiti odmah na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2011.
      
         
            Za Komisiju, u ime Predsjednika,
         
            Direktor - voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeći unosi dodaju se pod naslov „Fizičke osobe”:
   
               (a)
            
            
               „Khalil Ahmed Haqqani (alias (a) Khalil Al-Rahman Haqqani, (b) Khalil ur Rahman Haqqani, (c) Khaleel Haqqani). Naslov: hadžija. Adresa: (a) Peshawar, Pakistan; (b) pored medrese Dergey Manday u selu Dergey Manday, nadomak Miram Shaha, agencija Sjeverni Waziristan (NWA), plemensko područje pod saveznom upravom (FATA), Pakistan, (c) selo Kayla pored Miram Shaha, agencija Sjeverni Waziristan (NWA), plemensko područje pod saveznom upravom (FATA), Pakistan; (d) selo Sarana Zadran, pokrajina Paktia, Afganistan. Datum rođenja: (a) 1.1.1966., (b) između 1958. i 1964. Državljanstvo: afganistansko. Ostali podaci: (a) visoki član mreže Haqqani, koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana; (b) prije toga je putovao u Dubai, Ujedinjene Arapske Emirate i tamo prikupljao financijska sredstva; (c) brat Jalaluddina Haqqanija i stric Sirajuddina Jallaloudinea Haqqanija. Datum uvrštenja na popis iz članka 2.a stavka 4. točke (b): 9.2.2011.”;
            
         
               (b)
            
            
               „Said Jan ‚Abd Al-Salam (alias (a) Sa’id Jan ‚Abd-al-Salam, (b) Dilawar Khan Zain Khan, (c) Qazi ‚Abdallah, (d) Qazi Abdullah, (e) Ibrahim Walid, (f) Qasi Sa’id Jan, (g) Said Jhan, (h) Farhan Khan, (i) Aziz Cairo, (j) Nangiali). Datum rođenja: (a) 5.2.1981., (b) 1.1.1972. Državljanstvo: afganistansko. Broj putovnice: (a) OR801168 (afganistanska putovnica na ime Said Jan ‚Abd al-Salam izdana 28.2.2006., istječe 27.2.2011.), (b) 4117921 (pakistanska putovnica na ime Dilawar Khan Zain Khan izdana 9.9.2008., istječe 9.9.2013.). Nacionalni identifikacijski broj: 281020505755 (kuvajtski civilni identifikacijski broj na ime Said Jan ‚Abd al-Salam). Ostali podaci: oko 2005., vodio je kamp za ‚osnovno osposobljavanje’ za Al-Qaidu u Pakistanu. Datum uvrštenja na popis iz članka 2.a stavka 4. točke (b): 9.2.2011.”.